2 Nao wok ya blong mekem heven mo wol mo olgeta samting we oli stap long tufala i finis.+2 Mo bifo long namba 7 dei, God i finisim ol wok we hem i bin stap mekem, mo long namba 7 dei hem i spel long olgeta wok we hem i stap mekem.+3 Nao God i blesem namba 7 dei mo i talemaot se i tabu, from we long dei ya, hem i spel long olgeta wok we hem i stap mekem. Olgeta samting we hem i wantem mekem, hem i mekem finis.4 Hemia nao stori blong taem ya we heven mo wol i kamaot, long dei ya we Jehova* God i mekem heven mo wol.+5 Long taem ya, i no gat bus mo i no gat ol tri yet we oli gru long wol, from we Jehova i no mekem ren mo i no gat man blong mekem garen.6 Be God i mekem se smok we i gat wota long hem i aot long graon i go antap mo i mekem olgeta ples i wetwet.7 Nao Jehova God i tekem das+ blong graon mo i wokem wan man long hem mo i blo insaed long nus blong hem, i putum win blong laef long hem,+ nao man ya i kam wan man* we i laef.+8 Mo tu, Jehova God i mekem wan garen long Iden,+ long saed i go long is, mo i putum man ya we hem i wokem, long ples ya.+9 Nao Jehova God i mekem evri tri oli gru i kamaot long graon, ol tri ya oli naes blong man i lukluk mo ol frut blong olgeta oli gud blong man i kakae. Mo tu hem i wokem tri blong laef+ long medel blong garen ya, mo tri blong save samting we i gud mo samting we i nogud.+10 Nao i gat wan reva i stap ron long Iden mo i stap wasem garen ya, mo reva ya i seraot i go long fo reva taem i kamaot long Iden.11 Faswan reva, nem blong hem Pison mo hem i stap ron i go long evri ples long kantri ya Havila we i gat gol long hem.12 Ol gol long ples ya oli ol gudfala gol. Mo tu i gat gudfala senta ya deliam,* mo gudfala ston ya onikis long ples ya.13 Seken reva, nem blong hem Gihon mo hem i stap ron i go long evri ples long kantri ya Kus.14 Namba 3 reva, nem blong hem Taegris*+ mo hem i stap ron i go long is blong Asiria.+ Mo namba 4 reva, nem blong hem Yufretes.+15 Jehova God i tekem man ya mo i putum hem long garen blong Iden, blong hem i mekem garen long ples ya mo i lukaot long hem.+16 Mo Jehova God i givim oda long man ya, se: “Evri tri we oli stap long garen ya, yu save kakae frut blong olgeta olsem we yu wantem.+17 Be tri blong save samting we i gud mo samting we i nogud, yu no mas kakae frut blong hem, from we long dei we yu kakae, bambae yu ded.”+18 Biaen Jehova God i talem se: “I nogud we man ya i gohed blong stap hem wan. Bambae mi mekem wan fren blong hem we i stret long hem, mo we bambae i givhan long hem.”+19 Jehova i bin yusum graon blong wokem evri wael animol, mo evri pijin we oli stap flae long heven. Biaen hem i tekem olgeta oli kam long man ya blong luk se bambae hem i putum nem blong olgeta olsem wanem. Mo wanem nem we hem i putum long ol animol* ya wanwan, nem ya i kam nem blong olgeta.+20 Nao man ya i putum nem blong evri animol we oli save laef wetem ol man, mo ol animol we oli stap flae long heven, mo evri wael animol. Be man ya i no gat wan fren we i stret long hem mo we i save givhan long hem.21 Nao Jehova God i mekem man ya i slip ded, mo taem hem i stap slip, God i tekemaot wan rib blong hem, mo i mekem bodi blong hem i kam gud bakegen long ples ya we hem i tekemaot rib ya long hem.22 Mo Jehova God i yusum rib ya we hem i tekemaot long man ya mo i wokem wan woman long hem, biaen hem i tekem woman ya i kam long man ya.+23 Nao man ya i talem se:“Hemia nao bun we i kamaot long ol bun blong miMo bodi we i kamaot long bodi blong mi.Bambae nem blong hem Woman,From we hem i kamaot long man.”+24 Hemia nao from wanem man bambae i aot long papa mo mama blong hem, mo bambae hem i go joen* wetem waef blong hem, mo bambae tufala i kam wan bodi nomo.+25 Nao man ya wetem waef blong hem, tufala i gohed blong stap neked nomo,+ be tufala i no sem.
Ol futnot
^ Hemia faswan taem we prapa nem blong God, יהוה (YHWH), i kamaot. Yu luk Ap. A4.
^ NT: “sol.” Hibru: ne′phesh, we i minim “wan laef samting we i pulum win.” Yu luk Diksonari.
^ Deliam i wan senta we i kamaot long blad blong wan tri.
tpi_Latn tpi_Latn tpi_Latn tpi_Latn tpi_Latn